গরররররররররর!!

গরররররররররর!! রয় লিকতেনস্তাইন কর্তৃক তেল এবং ম্যাগনা দ্বারা অঙ্কিত ১৯৬৫ সালের একটি ক্যানভাস চিত্রকর্ম। ৬৮ ইঞ্চি × ৫৬.১২৫ ইঞ্চি (১৭২.৭ সেমি × ১৪২.৬ সেমি) আকারের এই চিত্র অঙ্কনটি লিকতেনস্তাইন শলোমন আর. গগেনহেম জাদুঘরে উইল করেন। এটি একটি রাগান্বিত কুকুরের রাগ প্রকাশের মুখচ্ছবির অনোমেটোপোইক অভিব্যক্তি "গরররররররররর!!" শিল্পকর্মটি "আওয়ার ফাইটিং ফোর্সেস" থেকে প্রেরণা নিয়ে আঁকা হয়েছে। এছাড়াও এই চিত্রকর্মটি লিকতেনস্তাইনের আঁকা অন্যান্য সামরিক কুকুরের চিত্রকর্মের প্রেরণার উৎস হিসেবে অভিহিত হয়ে থাকে। লিকতেনস্তাইন ফাউন্ডেশন মন্তব্য করেছে যে, চিত্রকর্মটির অনুপ্রেরণা নেয়া হয় আওয়ার ফাইটিং ফোর্সেস #৬৬ (ফেব্রুয়ারি ১৯৬২) নামক চিত্রকর্ম থেকে। যেটি ন্যাশনাল পিরিয়ডিক্যাল পাবলিকেশন্স (বর্তমানে ডিসি) কর্তৃক প্রকাশিত হয়েছিল। ঐ ছবির ডান পাশে নিচের কোনায় একটি কুকুরের মাথার একাংশ দৃশ্যমান এবং বক্তৃতা বেলুনে লেখা রয়েছে "গররররর!" চিত্র অঙ্কন ছাড়াও, লিকতেনস্টেইন একটি ছোট ৫.৭৫ ইঞ্চি × ৪.৫ ইঞ্চি (১৪.৬ সেমি × ১১.৪ সেমি) কাগজে পরীক্ষামূলক গ্রাফাইটের একটি অঙ্কন করেছিলেন। চিত্র অঙ্কনটি ১৯৯২ সালে করা প্রতিশ্রুতির ভিত্তিতে, ১৯৯৭ সালে লিকতেনস্তাইনের মৃত্যুর পর গগেনহেম জাদুঘরে উইল করা হয়। ১৯৯৩ সালে জাদুঘর কর্তৃপক্ষ "রয় লিকতেনস্তাইন: অ্যা রিট্রোস্পেক্টিভ" প্রদর্শনীর জন্য প্রচারমূলক পোষ্টার হিসেবে গরররররররর!! চিত্র অঙ্কন ব্যবহার করেছিল, যেটি অক্টোবর ৭, ১৯৯৩ –জানুয়ারি ১৬, ১৯৯৪ পর্যন্ত প্রদর্শিত হয়েছিল। এছাড়াও চিত্রকর্মটি অন্যান্য উল্লেখযোগ্য স্থানে প্রদর্শনী করা হয় যার মধ্যে রয়েছে, নিউ ইয়র্কের গগেনহেম জাদুঘর। গগেনহেম জাদুঘরে চিত্রটি অক্টোবর ১৬, ১৯৯৮ –জানুয়ারি ২৪, ১৯৯৯ সাল পর্যন্ত "রঁদেভু: মাস্টারপিসেস ফ্রম দ্যা সেন্টার জর্জেস পমপিডো অ্যান্ড দ্য গগেনহেম মিউজিয়ামস" নামক প্রদর্শনীর অংশ হিসেবে প্রদর্শিত হয়। পাশাপাশি "আর্ট ইন আমেরিকা: থ্রি হানড্র্রেড ইয়ার্স অব ইনোভেশন" নামক একটি ভ্রাম্যমাণ প্রদর্শনীতেও এটি দেখানো হয়। প্রদর্শনীর সময় যা ২০০৭ এবং ২০০৮ সালের মধ্যে চীনের বিভিন্ন জাদুঘরে প্রদর্শীত হয়েছিল। চিত্রকর্মটি ১৯৯৩ সাল প্রকাশিত আর্ট নিউজের নভেম্বর সংখ্যার প্রচ্ছদে প্রকাশিত হয়েছিল। যদিও গরররররররররর!! লিকতেনস্তাইনে একটি আদর্শ উৎস তবুও গগেনহেমের ঊর্ধ্বতন তত্ত্বাবধায়ক সুসান ডেভিডসন মতে এটি একটি "নিম্ন শ্রেণীর কমিক স্ট্রিপ"। কিন্তু এটি লিকতেনস্তাইনেের মোহিনীশক্তির প্রতিনিধিত্ব করে কারণ এতে ব্যবহৃত হয়েছে "আণবিক ভাষার বেন-ডে ডটস পদ্ধতি, কালো রূপরেখার ব্যবহার এবং কম বাজেটের বাণিজ্যিক চিত্রকর্মে যে প্রাথমিক তিনটি মৌলিক রং ব্যবহার করা হয় তার ব্যবহারও এই চিত্রকর্মে আছে।" গগেনহেমের জেনিফার ব্লেসিংয়ের মতে, "গরররররররররর!! চিত্র অঙ্কনটি কৌতুকপূর্ণ এবং এতে ললিতকলার রসবোধের উপাদান রয়েছে, যা একই সাথে কুকুরের ধ্বন্যাত্মক শিরোনাম এবং মারমুখো অভিব্যক্তি মাধ্যমে স্পষ্টভাবে প্রতীয়মান হয়। ১৯৬২ সালে, লিকতেনস্তাইন আরররররফফ! নামে তেল ও গ্রাফাইট পেন্সিল দিয়ে কুকুরের চিত্রসম্বলিত একটি ক্যানভাস চিত্র অঙ্কন করেন যেটি আওয়ার ফাইটিং ফোর্সেস থেকে উদ্ভূত গরররররররররর!! ধারাবাহিকের পরবর্তী চিত্রকর্ম। এই চিত্রকর্মে "পোচ" নামের একটি কুকুরকে চিত্রিত করা হয় যেখানে তার মাথার উপরে লেখা রয়েছে "স্নিফ--স্নিফ--স্নিফ--স্নিফ--আরররররফফ!" এই চিত্রকর্মটির অনুপ্রেরণা আওয়ার ফাইটিং ফোর্সেস #৬৯ সংখ্যা (১৯৬২ জুলাই) থেকে এসেছে। আরররররফফ! চিত্রকর্মটি ১৯৯৬ সালে ক্রিস্টিতে একজন অপ্রকাশিত ক্রেতা $৪২০,৫০০ ডলারে কিনে নেন। "Our Fighting Forces #66"। Lichtenstein Foundation। ২০১৬-০২-০৭ তারিখে মূল থেকে আর্কাইভ করা। সংগ্রহের তারিখ ২০১২-০৫-১৪।  "Grrrrrrrrr! (Study)"। Roy Lichtenstein Foundation। ৭ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৫।  Vogel, Carol (১৯৯৮-০১-১৬)। "Inside Art"। The New York Times। সংগ্রহের তারিখ ২০১২-০৫-০৯।  "Past Exhibitions: Solomon R. Guggenheim Museum"। Solomon R. Guggenheim Museum। ২০১২-০৫-০৮ তারিখে মূল থেকে আর্কাইভ করা। সংগ্রহের তারিখ ২০১২-০৫-০৯।  Rendezvous: Masterpieces from the Centre Georges Pompidou and the Guggenheim Museums। New York: The Solomon R. Guggenheim Foundation। ১৯৯৮। পৃষ্ঠা 539। আইএসবিএন 0810969165।  Davidson, Susan, সম্পাদক (২০০৭)। Art in America: 300 Years of Innovation। London: Merrell Publishers Limited। পৃষ্ঠা 271। আইএসবিএন 9781858943947।  "Chronology"। Roy Lichtenstein Foundation। ২০১২-০৫-০৭ তারিখে মূল থেকে আর্কাইভ করা। সংগ্রহের তারিখ ২০১২-০৫-০৯।  "Wham! Blam! Pow! Roy Lichtenstein!"। ARTnews। 92 (9)। নভেম্বর ১৯৯৩। পৃষ্ঠা cover page।  Davidson, Susan, সম্পাদক (২০০৭)। Art in America: 300 Years of Innovation। Merrell Publishers Limited/Guggenheim Museum Publications/Terra Foundation for American Art। পৃষ্ঠা 249, 271। আইএসবিএন 1-8589-4394-9।  Blessing, Jennifer। "Roy Lichtenstein: 1923-1997"। Solomon R. Guggenheim Museum। ২০১৩-০১-০৪ তারিখে মূল থেকে আর্কাইভ করা। সংগ্রহের তারিখ ২০১২-০৫-১০।  "Arrrrrff!"। Roy Lichtenstein Foundation। ফেব্রুয়ারি ৭, ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ১২, ২০১৫।  "Our Fighting Forces #69 (h)"। Roy Lichtenstein Foundation। ফেব্রুয়ারি ৭, ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ১২, ২০১৫।  "Roy Lichtenstein (b. 1923)"। Christie's। সংগ্রহের তারিখ আগস্ট ১২, ২০১৫।  চিত্রকর্ম প্রবেশদ্বার সলোমন আর গগেনহেম মিউজিয়ামের সংগ্রহের ওয়েবসাইট ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে লিকতেনস্টেইন ফাউন্ডেশনের ওয়েবসাইট ওয়েব্যাক মেশিনে আর্কাইভকৃত ৫ নভেম্বর ২০১৫ তারিখে